ข้อบัญญัติองค์การบริหารส่วนตำบลโสธรเรื่องการเก็บขนและกำจัดสิ่งปฏิกูลและมูลฝอย พ.ศ.๒๕๔๙[๑] อาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗แก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบมาตรา ๒๐ มาตรา ๓๓ มาตรา ๕๔ มาตรา ๕๕ มาตรา ๕๘ มาตรา ๖๓ มาตรา ๖๕แห่งพระราชบัญญัติการสาธารณสุข พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลโสธรโดยความเห็นชอบของสภาองค์การบริหารส่วนตำบลโสธรและนายอำเภอเมืองฉะเชิงเทราจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลโสธร เรื่องการเก็บ ขนและกำจัดสิ่งปฏิกูลและมูลฝอย พ.ศ. ๒๕๔๙ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลโสธรตั้งแต่เมื่อได้ปิดประกาศไว้โดยเปิดเผย ณ ที่ทำการขององค์การบริหารส่วนตำบลโสธรแล้ว ๑๕ วันข้อ ๓ บรรดา กฎ ระเบียบข้อบังคับหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้เจ้าพนักงานท้องถิ่นหมายความว่า นายกองค์การบริหารส่วนตำบลโสธรเจ้าพนักงานสาธารณสุขหมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ได้รับแต่งตั้งจากเจ้าพนักงานท้องถิ่น หมายความว่า ข้าราชการหรือพนักงานส่วนท้องถิ่นซึ่งได้รับการแต่งตั้งจากพนักงานท้องถิ่นให้ปฏิบัติการตามพระราชบัญญัติการสาธารณสุขพ.ศ. ๒๕๓๕ ในเขตอำนาจขององค์การบริหารส่วนตำบลผู้ได้รับอนุญาต หมายความว่าบุคคลผู้ได้รับอนุญาตจากองค์การบริหารส่วนตำบลโสธรให้ดำเนินการเก็บ ขน ทำลายหรือกำจัดสิ่งปฏิกูลหรือมูลฝอยในเขตองค์การบริหารส่วนตำบลโสธรไม่ว่าจะดำเนินการโดยมีค่าตอบแทนหรือเป็นกิจการหรือไม่ก็ตามสิ่งปฏิกูล หมายความว่าอุจจาระหรือปัสสาวะและหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นที่รองรับสิ่งปฏิกูลหมายความว่า ห้องสุขา รถสุขา รถดูดสิ่งปฏิกูลและหมายความรวมถึงทางระบายน้ำทิ้งหรือน้ำเสียซึ่งมีลักษณะถูกสุขลักษณะตามที่เจ้าพนักงานท้องถิ่นประกาศกำหนดมูลฝอย หมายความว่า เศษกระดาษเศษผ้า เศษอาหารไม่ว่าอาหารแห้งหรืออาหารสด เศษสินค้า ถุงพลาสติก ภาชนะที่ใส่อาหารเถ้า มูลสัตว์ หรือซากสัตว์ รวมตลอดถึงสิ่งอื่นใดที่เก็บกวาดจากถนน ตลาดที่เลี้ยงสัตว์ หรือที่อื่นที่รองรับมูลฝอย หมายความว่าถังขยะ ที่รวบรวมขยะและหมายความรวมถึงหลุมขุดไว้สำหรับรองรับมูลฝอยที่ถูกสุขลักษณะตามที่เจ้าพนักงานท้องถิ่นประกาศกำหนดที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า บ้าน โรงร้าน และคลังสินค้าสำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้การขนย้าย หมายความว่าการเคลื่อนย้ายสิ่งปฏิกูลหรือมูลฝอยหรือการกระทำใดที่ทำให้สิ่งปฏิกูลหรือมูลฝอยเคลื่อนย้ายจากที่รองรับสิ่งปฏิกูลหรือมูลฝอยไปจากที่เดิมการกำจัด หมายความว่า การถมการฝังกลบ หมัก เผาหรือการกระทำอื่นใดที่มีผลให้พ้นสภาพจากเป็นสิ่งปฏิกูลหรือมูลฝอยการเก็บ หมายความว่าการดูดสิ่งปฏิกูลหรือการเก็บมูลฝอยใส่ที่รอบรับสิ่งปฏิกูลหรือมูลฝอยหรือการกระทำอื่นใดที่มีผลให้สิ่งปฏิกูลหรือมูลฝอยถูกจัดเก็บข้อ ๕ การขน การบรรทุกการกำจัดสิ่งปฏิกูลและมูลฝอยในเขตองค์การบริหารส่วนตำบลโสธรเป็นอำนาจหน้าที่ขององค์การบริหารส่วนตำบลโสธรหรือผู้ได้รับมอบหมายหรือได้รับอนุญาตจากองค์การบริหารส่วนตำบลโสธรข้อ ๖ ห้ามผู้ใดทำการถ่าย เท ทิ้งหรือทำให้มีขึ้นซึ่งสิ่งปฏิกูลหรือมูลฝอยในที่หรือทางสาธารณะนอกจากในที่หรือในที่รองรับสิ่งปฏิกูลหรือมูลฝอยที่องค์การบริหารส่วนตำบลโสธรจัดไว้ให้ข้อ ๗ ห้ามผู้ใดทำการขนย้ายบรรทุก สิ่งปฏิกูลไปในที่หรือทางสาธารณะเว้นแต่ได้รับอนุญาตจากองค์การบริหารส่วนตำบลโสธรและต้องปฏิบัติให้ถูกสุขลักษณะตามที่เจ้าพนักงานท้องถิ่นประกาศกำหนดข้อ ๘ ห้ามผู้ใดขน ย้ายบรรทุกมูลฝอยไปในที่หรือทางสาธารณะเว้นแต่จะได้บรรจุหรือใส่ในภาชนะที่มีฝาปิดมิดชิดที่ไม่รั่วซึมและมีลักษณะถูกสุขลักษณะตามที่เจ้าพนักงานท้องถิ่นประกาศกำหนดข้อ ๙ ห้ามผู้ใดถ่ายเทสิ่งปฏิกูลในที่รองรับมูลฝอยหรือที่อื่นใดนอกจากที่รองรับสิ่งปฏิกูลข้อ ๑๐ เจ้าของหรือผู้ครอบครองอาคารหรือสถานที่ใดๆ ต้องจัดให้มีที่รองรับสิ่งปฏิกูลหรือมูลฝอยในอาคารหรือสถานที่นั้น ๆที่รองรับสิ่งปฏิกูล ต้องไม่รั่วซึม และถูกสุขลักษณะตามที่เจ้าพนักงานท้องถิ่นประกาศกำหนดที่รองรับมูลฝอย ต้องไม่รั่วซึม มีฝาปิดมิดชิดและถูกสุขลักษณะตามที่เจ้าพนักงานท้องถิ่นประกาศกำหนดข้อ ๑๑ ห้ามผู้ใดทำการเก็บ ขน สิ่งปฏิกูลหรือมูลฝอยจากสถานที่ อาคารหรือสถานที่ซึ่งอยู่ในเขตเก็บขนสิ่งปฏิกูลหรือมูลฝอยที่เจ้าพนักงานท้องถิ่นกำหนดเว้นแต่ได้รับอนุญาตจากองค์การบริหารส่วนตำบลโสธร ทั้งนี้ จะต้องปฏิบัติตามหลักเกณฑ์เงื่อนไข และวิธีการที่เจ้าพนักงานท้องถิ่นประกาศกำหนดข้อ ๑๒ เพื่อประโยชน์ในการเก็บขน ย้าย บรรทุกทำลายและกำจัดสิ่งปฏิกูลและมูลฝอย ในการรักษาความสะอาดหรือให้ความสะอาดและเป็นระเบียบเรียบร้อยยิ่งขึ้นในเขตพื้นที่ใดให้องค์การบริหารส่วนตำบลโสธรมีอำนาจประกาศกำหนดพื้นที่ในการเก็บขน ย้าย บรรทุก และทำลายและกำจัดสิ่งปฏิกูลและมูลฝอยดังกล่าวโดยอาจเสียค่าธรรมเนียมสูงขึ้นกว่าเดิมหรือไม่ก็ได้แล้วแต่ดุลพินิจของเจ้าพนักงานท้องถิ่นแต่ต้องไม่เกินอัตราตามที่กำหนดในกฎกระทรวงข้อ ๑๓ ให้องค์การบริหารส่วนตำบลโสธรหรือผู้ได้รับมอบหมายหรือผู้ได้รับอนุญาตจัดให้มีสิ่งรองรับมูลฝอยไว้ในเขตองค์การบริหารส่วนตำบลโสธรอย่างเพียงพอข้อ ๑๔ ประชาชนหรือบุคคลใดที่เป็นเจ้าของหรือผู้ครอบครองอาคาร เคหสถาน หรือสถานที่ใด ๆอันเป็นเหตุก่อสิ่งปฏิกูลหรือมูลฝอยในเขตองค์การบริหารส่วนตำบลโสธรต้องเสียค่าธรรมเนียมในการเก็บและขนสิ่งปฏิกูลหรือมูลฝอยตามอัตราข้อธรรมเนียมท้ายข้อบัญญัตินี้ข้อ ๑๕ ถ้าบุคคลผู้ซึ่งมีหน้าที่ต้องเสียค่าธรรมเนียมตามข้อ๑๔ ไม่ยอมเสียค่าธรรมเนียมโดยไม่มีเหตุอันสมควรต้องเสียค่าปรับร้อยละสิบห้าต่อเดือนข้อ ๑๖ ในกรณีที่มีเหตุอันสมควรองค์การบริหารส่วนตำบลโสธรอาจมอบหมายหรืออนุญาตให้บุคคลใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการทั้งนี้ต้องอยู่ภายใต้การควบคุมดูแลของเจ้าพนักงานท้องถิ่นข้อ ๑๗ ผู้ใดประสงค์จะดำเนินกิจการรับทำการเก็บขน ย้ายหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตองค์การบริหารส่วนตำบลโสธรจะต้องยื่นคำขอใบอนุญาตต่อเจ้าพนักงานท้องถิ่นพร้อมกับเอกสารและหลักฐาน ดังต่อไปนี้(๑) สำเนาบัตรประจำตัวประชาชนหรือบัตรข้าราชการหรือพนักงานรัฐวิสาหกิจ(๒) สำเนาทะเบียนบ้าน(๓)สำเนาหนังสือที่รับรองว่ามีความรู้ด้านสุขาภิบาลสิ่งแวดล้อมหรือด้านอนามัยสิ่งแวดล้อมข้อ ๑๘ ผู้ขอรับใบอนุญาตตามข้อ๑๗ จะต้องปฏิบัติตามหลักเกณฑ์และเงื่อนไข ดังต่อไปนี้(ก) ผู้ขอรับใบอนุญาตดำเนินกิจการรับทำการเก็บ ขน สิ่งปฏิกูล(๑) ต้องมีพาหนะขนส่งถ่ายสิ่งปฏิกูล (รถดูดสิ่งปฏิกูล)ซึ่งมีคุณลักษณะ ดังต่อไปนี้๑.๑) ได้รับอนุญาตจากกรมการขนส่งทางบก๑.๒)ส่วนของรถที่ใช้ขนถ่ายสิ่งปฏิกูลต้องปกปิดมิดชิดสามารถป้องกันกลิ่นและสัตว์แมลงพาหะนำโรคได้มีฝาปิด- เปิดอยู่ด้านบน๑.๓) มีปั้มดูดสิ่งปฏิกูลและติดตั้งมาตรวัดปริมาณของสิ่งปฏิกูลด้วย๑.๔) ท่อหรือสายที่ใช้ดูดสิ่งปฏิกูลต้องอยู่ในสถานที่ดีไม่รั่วซึม๑.๕) มีอุปกรณ์ทำความสะอาดประจำรถ เช่น ถังตักน้ำ ไม้กวาดน้ำยาฆ่าเชื้อโรค (เช่น ไคโซน ๕%)๑.๖)ตัวพาหนะขนถ่ายสิ่งปฏิกูลต้องจัดให้มีการแสดงข้อความให้รู้ว่าขนถ่ายสิ่งปฏิกูลเช่น รถดูดสิ่งปฏิกูล เป็นต้นซึ่งพาหนะขนถ่ายสิ่งปฏิกูลนั้นต้องแสดงเลขทะเบียนใบอนุญาตประกอบกิจการชื่อหน่วยงานที่เป็นผู้ออกใบอนุญาตซื่อบริษัทหรือเจ้าของกิจการด้วยตัวอักษรไทยซึ่งมีขนาดที่เห็นได้ชัดเจน(๒) ต้องจัดให้มีเสื้อคลุม ถุงมือยางรองเท้าหนังยางหุ้มสูงถึงหน้าแข้ง ผ้าปิดปาก หรือวัสดุอื่นใดซึ่งมีลักษณะคล้ายคลึงสำหรับผู้ปฏิบัติงาน(๓)กรณีที่ไม่มีระบบกำจัดสิ่งปฏิกูลของตนเองต้องแจ้งและแสดงหลักฐานว่าจะนำสิ่งปฏิกูลไปกำจัดณ แหล่งกำจัดที่ถูกต้องแห่งใด และระบบกำจัดสิ่งปฏิกูลต้องมีลักษณะถูกสุขลักษณะ(ข) ผู้ที่ขอรับใบอนุญาตดำเนินกิจการรับทำการเก็บ ขน มูลฝอยต้องปฏิบัติตามหลักเกณฑ์และเงื่อนไข ดังต่อไปนี้(๑) ต้องมีพาหนะขนถ่ายมูลฝอย (รถขนขยะมูลฝอย) ซึ่งมีคุณลักษณะดังนี้๑.๑) ได้รับอนุญาตจากกรมขนส่งทางบก๑.๒) ส่วนของพาหนะขนถ่ายมูลฝอยต้องมีลักษณะปกปิดมิดชิดพอสมควรป้องกัน การลอยปลิว กระเด็น ตก หล่น กระจายหรือการอย่างอื่นของมูลฝอยหรือกลิ่นของมูลฝอย๑.๓)ที่ตัวพาหนะขนถ่ายมูลฝอยต้องจัดให้มีการแสดงข้อความให้รู้ว่าเป็นพาหนะขนถ่ายมูลฝอยเช่น รถขนขยะมูลฝอย เป็นต้น ต้องแสดงเลขทะเบียนใบอนุญาตประกอบกิจการชื่อหน่วยงานที่เป็นผู้ออกใบอนุญาต ชื่อบริษัทหรือเจ้าของกิจการ ด้วยตัวอักษรไทยซึ่งมีขนาดที่เป็นผู้ออกใบอนุญาต ชื่อบริษัทหรือเจ้าของกิจการด้วยตัวอักษรไทยซึ่งมีขนาดที่เห็นได้ชัดเจน(๒) ต้องจัดให้มีเสื้อคลุม ถุงมือยางหรือถุงมือหนังรองเท้าหนังยางหุ้มสูงถึงหน้าแข้งหรือวัสดุอื่นใดซึ่งมีลักษณะคล้ายคลึงกันสำหรับผู้ปฏิบัติ(๓) กรณีไม่มีระบบกำจัด มูลฝอย ต้องแจ้งและแสดงหลักฐานว่าจะนำมูลฝอยไปกำจัดวิธีใดณ แหล่งกำจัดที่ถูกต้องแห่งใด ทั้งนี้วิธีดังกล่าวต้องไม่เป็นภัยต่อสุขภาพของประชาชนหรือก่อเหตุรำคาญ(ค) ผู้ขอรับใบอนุญาตดำเนินการรับทำการกำจัดสิ่งปฏิกูล(๑) ต้องมีความรู้ด้านสุขาภิบาล สิ่งแวดล้อมหรือด้านอนามัยสิ่งแวดล้อม(๒) ต้องแจ้งลักษณะหรือวิธีการกำจัดสิ่งปฏิกูลซึ่งวิธีดังกล่าวต้องไม่ก่อให้เกิดเหตุเดือดร้อนรำคาญ หรือการแพร่ระบาดของโรคหรือเหตุอื่นใดที่เป็นภัยต่อสุขภาพของประชาชน(๓) ระบบกำจัดสิ่งปฏิกูลต้องมีลักษณะถูกสุขาภิบาลซึ่งต้องไม่ก่อให้เกิดเหตุรำคาญหรือเป็นภัยต่อสุขภาพประชาชน(ง) ผู้ขอรับใบอนุญาตดำเนินกิจการรับทำการกำจัดมูลฝอยต้องมีลักษณะและปฏิบัติหลักเกณฑ์และเงื่อนไขดังต่อไปนี้(๑) ต้องมีความรู้ด้านสุขาภิบาลสิ่งแวดล้อม หรืออนามัยสิ่งแวดล้อม(๒) ต้องมีระบบกำจัดมูลฝอยที่ถูกต้องสุขาภิบาล ดังนี้๒.๑) ถ้าเป็นระบบเตาเผาต้องไม่ก่อให้เกิดเขม่าเถ้าฝุ่นละอองที่ไปกระทบต่อความเป็นอยู่ของประชาชนหรือก่อให้เกิดเหตุรำคาญอย่างอื่นต่อประชาชน๒.๒) ถ้าเป็นระบบฝังกลบต้องมีระบบรองรับน้ำระบบมูลฝอยไปกำจัดโดยไม่ปล่อยให้ไปปะปนผสมหรือเปื้อนแหล่งน้ำประชาชนหรือแหล่งน้ำธรรมชาติของชุมชน๒.๓) ถ้าเป็นระบบปุ๋ยหมักต้องไม่เกิดกลิ่นเหม็นหรือเป็นแหล่งเพาะพันธุ์ของพาหะของโรค หรือทำให้ดินเสื่อมเสียหรือก่อเหตุรำคาญหรือเหตุอื่นใดอันเป็นผลร้ายต่อสุขภาพของประชาชน๒.๔) ถ้าเป็นระบบกำจัดมูลฝอยอื่นใดระบบนั้นต้องถูกสุขาภิบาลและไม่ก่อให้เกิดเหตุรำคาญหรือภัยต่อสุขภาพของประชาชนหรือต่อระบบสิ่งแวดล้อมข้อ ๑๙ เมื่อได้รับคำขอใบอนุญาตตามข้อ๑๑ หรือคำขอต่ออายุใบอนุญาตตามข้อ ๒๕ ให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการ หรือเงื่อนไขที่กำหนดไว้ตามข้อ๑๗ และข้อ ๑๘ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขอใบอนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขอใบอนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่ได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อ๑๗ และข้อ ๑๘ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคหนึ่งให้ขยายเวลาออกไปได้อีกไม่เกินสองครั้งและไม่เกินสิบห้าวันแต่ต้องมีหนังสือขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้เท่านั้นแล้วแต่กรณีข้อ ๒๑ ผู้ได้รับอนุญาตต้องมารับใบอนุญาตตามข้อ ๒๐ภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าวโดยไม่มีเหตุอันสมควรให้ถือว่าสละสิทธิ์ข้อ ๒๒ ภายใต้บังคับข้อ๒๑ ผู้ได้รับใบอนุญาตตามข้อ ๒๐ต้องชำระค่าธรรมเนียมการออกใบอนุญาตต่อเจ้าพนักงานท้องถิ่นตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตข้อ ๒๓ ใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงเขตอำนาจขององค์การบริหารส่วนตำบลโสธรเท่านั้นข้อ ๒๔ ในระหว่างดำเนินกิจการผู้ได้รับใบอนุญาตตามข้อ ๒๐ ต้องปฏิบัติตามหลักเกณฑ์ วิธีการและเงื่อนไขดังต่อไปนี้ก. ผู้ได้รับอนุญาตดำเนินกิจการรับทำการเก็บ ขนสิ่งปฏิกูล(๑) ขณะทำการดูดสิ่งปฏิกูล ต้องควบคุมให้ผู้ปฏิบัติงานสวมเสื้อคลุมถุงมือยาง และรองเท้าหนังยางหุ้มสูงถึงหน้าแข้ง และทำความสะอาดเสื้อคลุม ถุงมือยางและรองเท้าหนังยางหลังจากเสร็จสิ้นการปฏิบัติงานประจำวัน(๒) ทำความสะอาดท่อหรือสายที่ใช้ดูดสิ่งปฏิกูลโดยหลังจากดูดสิ่งปฏิกูลเสร็จแล้วให้ทำการดูดน้ำสะอาดจากถังเพื่อล้างภายในท่อหรือสายที่ใช้ดูดสิ่งปฏิกูลและทำความสะอาดท่อหรือสายที่ใช้ดูดสิ่งปฏิกูลด้านนอกที่สัมผัสสิ่งปฏิกูลด้วยน้ำยาฆ่าเชื้อโรค(เช่น ไลโซน ๕%)(๓) ทำความสะอาดพาหนะขนถ่ายสิ่งปฏิกูลอย่างน้อยวันละ ๑ ครั้งหลังจากที่ออกปฏิบัติงานขนถ่ายสิ่งปฏิกูลแล้วสำหรับน้ำเสียที่เกิดจากการล้างต้องได้รับการบำบัดหรือกำจัดด้วยวิธีการที่ถูกสุขลักษณะก่อนปล่อยทิ้งสู่สาธารณะ(๔) กรณีที่มีสิ่งปฏิกูลหกเรี่ยราดให้ทำการฆ่าเชื้อโรคด้วยน้ำยาฆ่าเชื้อโรค (เช่น ไลโซน ๕%)แล้วทำการล้างด้วยน้ำสะอาดข. ผู้ได้รับใบอนุญาตดำเนินกิจการรับทำการเก็บขน มูลฝอยในระหว่างดำเนินกิจการต้องปฏิบัติตามหลักเกณฑ์ วิธีการและเงื่อนไขดังต่อไปนี้(๑) ขณะทำการเก็บขน มูลฝอยต้องควบคุมให้ผู้ปฏิบัติงานต้องใช้ผ้าปิดปากจมูก สวมถุงมือ สวมเสื้อสะท้อนแสงและทำความสะอาด ผ้าปิดปาก จมูก เสื้อสะท้อนแสงหรืออุปกรณ์อื่นใดหลังจากเสร็จสิ้นการปฏิบัติงานประจำวัน(๒) ทำความสะอาดพาหนะเก็บขน มูลฝอย อย่างน้อยวันละ ๑ ครั้งหลังจากที่เสร็จจากการปฏิบัติงานในแต่ละวัน(๓) มีการตรวจสุขภาพแก่ผู้ปฏิบัติงานเก็บขน มูลฝอย อย่างน้อยปีละ ๑ครั้งค.ผู้ได้รับใบอนุญาตดำเนินกิจการรับทำการกำจัดสิ่งปฏิกูลในระหว่างดำเนินการต้องปฏิบัติตามหลักเกณฑ์วิธีการหรือเงื่อนไขดังนี้(๑)ในขณะทำการกำจัดสิ่งปฏิกูลต้องควบคุมให้ผู้ปฏิบัติงานสวมเสื้อคลุมถุงมือยางและรองเท้าหนังยางหุ้มสูงถึงหน้าแข้งและทำความสะอาดอุปกรณ์เหล่านั้นภายหลังจากการปฏิบัติงานในแต่ละวัน(๒)ทำความสะอาดท่อหรือสายที่ใช้ดูดสิ่งปฏิกูลโดยหลังจากดูดสิ่งปฏิกูลเสร็จแล้วให้ทำการดูดน้ำสะอาดจากถังเพื่อล้างภายในท่อหรือสายที่ใช้ดูดสิ่งปฏิกูลด้านนอกที่สัมผัสสิ่งปฏิกูลด้วยน้ำยาฆ่าเชื้อโรค(๓) ทำความสะอาดพาหนะขนถ่ายสิ่งปฏิกูลอย่างน้อยวันละ ๑ ครั้งหลังจากออกปฏิบัติงานขนถ่ายสิ่งปฏิกูลแล้วสำหรับน้ำเสียที่เกิดจากการล้างต้องได้รับการบำบัดหรือกำจัดด้วยวิธีการที่ถูกสุขลักษณะก่อนปล่อยทิ้งสู่สาธารณะง. ผู้ได้รับใบอนุญาตดำเนินกิจการรับทำการกำจัดมูลฝอยในระหว่างดำเนินกิจการต้องปฏิบัติตามหลักเกณฑ์ วิธีการ หรือเงื่อนไขดังต่อไปนี้(๑)ขณะทำการกำจัดมูลฝอยต้องควบคุมให้ผู้ปฏิบัติงานให้ผูกผ้าปิดจมูกใส่เสื้อคลุมเพื่อป้องกันเชื้อโรคหรือภัยต่างๆ ต่อสุขภาพของผู้ปฏิบัติงาน(๒) ต้องควบคุมการกำจัดมูลฝอยเพื่อไม่ให้เกิดเหตุรำคาญหรือเหตุอื่น ๆอันอาจเป็นอันตรายต่อสุขภาพของประชาชนข้อ ๒๕ ผู้ได้รับใบอนุญาตผู้ใดประสงค์จะดำเนินกิจการต่อไปต้องยื่นคำขอต่ออายุใบอนุญาตตามแบบที่กำหนดนี้ภายในกำหนดสามสิบวันก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้ว ให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ ๒๖ การขอต่ออายุใบอนุญาตและการอนุญาตให้ต่ออายุใบอนุญาตให้ใช้หลักเกณฑ์วิธีการ และเงื่อนไขตามข้อ ๑๗ และข้อ ๑๘ โดยอนุโลมข้อ ๒๗ ถ้าผู้ได้รับใบอนุญาตมิได้เสียค่าธรรมเนียมภายในเวลาที่กำหนดตามข้อ๒๒ หรือผู้ที่ขอต่ออายุใบอนุญาตมิได้เสียค่าธรรมเนียมภายในเวลาที่กำหนดตามข้อ ๒๔ต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่จะได้บอกเลิกกิจการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะเสียค่าธรรมเนียมและค่าปรับจนครบจำนวนข้อ ๒๘บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลโสธรข้อ ๒๙ ผู้ได้รับอนุญาตให้ดำเนินกิจการตามข้อบัญญัตินี้จะเรียกเก็บค่าบริการจากผู้ใช้บริการได้ไม่เกินอัตราค่าบริการขั้นสูงตามที่กำหนดไว้ท้ายข้อบัญญัตินี้ข้อ ๓๐ ผู้ได้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณที่ประกอบกิจการตลอดเวลาที่ประกอบกิจการข้อ ๓๑ ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้ภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดข้อ ๓๒ ผู้ยื่นคำขอรับใบแทนใบอนุญาตตามข้อ๒๙ ต้องปฏิบัติตามหลักเกณฑ์วิธีการ และเงื่อนไขดังต่อไปนี้(๑) ในกรณีใบอนุญาตสูญหายให้ผู้ยื่นคำขอรับใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒) กรณีถูกทำลาย หรือชำรุดในสาระที่สำคัญให้ผู้ยื่นคำขอรับใบอนุญาตนำใบอนุญาตเดิม เท่าที่เหลืออยู่มาแสดงต่อเจ้าพนักงานท้องถิ่นประกอบด้วยข้อ ๓๓ ในกรณีที่ปรากฏว่าผู้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ หรือกฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามบทบัญญัตินี้ เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๓๔ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒) ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุขพ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ หรือกฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๓๕ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณ ภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันเปิดคำสั่ง แล้วแต่กรณีข้อ ๓๖ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ ๓๗ เจ้าของหรือผู้ครอบครองอาคารหรือสถานที่ใดๆ ที่อยู่นอกเขตพื้นที่การให้บริการเก็บ ขนและกำจัดสิ่งปฏิกูลหรือมูลฝอยขององค์การบริหารส่วนตำบลโสธรหรือเขตพื้นที่การอนุญาตให้บุคคลใดดำเนินกิจการรับทำการเก็บ ขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการต้องเก็บขนและกำจัดสิ่งปฏิกูลหรือมูลฝอยให้ถูกต้องด้วยสุขลักษณะตามวิธีการที่เจ้าพนักงานท้องถิ่นประกาศกำหนดข้อ ๓๘ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษปรับไม่เกินหนึ่งพันบาทข้อ ๓๙ ให้นายกองค์การบริหารส่วนตำบลโสธรเป็นผู้มีอำนาจเปรียบเทียบปรับผู้ฝ่าฝืนหรือไม่ปฏิบัติตามข้อบัญญัตินี้ข้อ ๔๐ ให้นายกองค์การบริหารส่วนตำบลโสธรเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๒๕ เมษายน พ.ศ. ๒๕๔๙จ่าสิบตำรวจ สุทิน กุลศรีนายกองค์การบริหารส่วนตำบลโสธร[เอกสารแนบท้าย]๑.[๒] บัญชีอัตราค่าธรรมเนียมท้ายข้อบัญญัติองค์การบริหารส่วนตำบลโสธรเรื่อง การเก็บ ขน และกำจัดสิ่งปฏิกูลและมูลฝอย พ.ศ. ๒๕๔๙๒. ใบอนุญาตประกอบกิจการขนเก็บ กำจัดสิ่งปฏิกูลหรือมูลฝอย๓. แบบคำขอรับใบอนุญาต๔. แบบคำขอต่ออายุใบอนุญาต๕. แบบคำขอรับใบแทนใบอนุญาต(ดูข้อมูลจากภาพกฎหมาย) ข้อบัญญัติองค์การบริหารส่วนตำบลโสธร เรื่อง การเก็บ ขนและกำจัดสิ่งปฏิกูลและมูลฝอย (ฉบับที่ ๒) พ.ศ. ๒๕๕๙[๓]ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลโสธรเมื่อพ้น ๑๕ วัน นับตั้งแต่วันที่ได้ปิดประกาศไว้โดยเปิดเผย ณที่ทำการองค์การบริหารส่วนตำบลโสธรปริยานุช/ผู้จัดทำ๒๒กรกฎาคม ๒๕๕๘ปัญจพร/ผู้ตรวจ๒๒กรกฎาคม ๒๕๕๘ปวันวิทย์/เพิ่มเติม๙กรกฎาคม ๒๕๖๑วิชพงษ์/ตรวจ๑๑กรกฎาคม ๒๕๖๑[๑] ราชกิจจานุเบกษาเล่ม ๑๓๒/ตอนพิเศษ ๑๖๔ ง/หน้า ๑/๑๖ กรกฎาคม ๒๕๕๘[๒] บัญชีอัตราค่าธรรมเนียมท้ายข้อบัญญัติองค์การบริหารส่วนตำบลโสธรเรื่อง การเก็บ ขน และกำจัดสิ่งปฏิกูลและมูลฝอย พ.ศ. ๒๕๔๙ แก้ไขเพิ่มเติมโดยข้อบัญญัติองค์การบริหารส่วนตำบลโสธรเรื่อง การเก็บ ขน และกำจัดสิ่งปฏิกูลและมูลฝอย (ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๕/ตอนพิเศษ ๑๓๑ ง/หน้า ๒๓/๘ มิถุนายน ๒๕๖๑